**Projektas**

**KLAIPĖDOS RAJONO savivaldybės taryba**

**SPRENDIMAS**

**DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ MOKESTINIŲ NEPRIEMOKŲ PRIPAŽINIMO BEVILTIŠKOMIS**

2021 m. birželio d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos mokesčių administravimo įstatymo 113 straipsnio 1 dalimi, Klaipėdos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Klaipėdos rajono savivaldybės tarybos 2017 m. gruodžio 21 d. sprendimu Nr. T11-402 „Dėl Klaipėdos rajono savivaldybės vietinės rinkliavos nuostatų, Klaipėdos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos, Klaipėdos rajono savivaldybės komunalinių atliekų tvarkymo taisyklių patvirtinimo“ (2021 m. sausio 28 d. Nr. T11-27 redakcija) 62.4 ir 63 punktais, atsižvelgdama į viešosios įstaigos „Gargždų švara“ 2021 m. birželio 3 d. raštą Nr. GŠ-(1.5.)-470 „Dėl vietinės rinkliavos skolų pripažinimo beviltiškomis“, nusprendžia:

 Pripažinti vietinės rinkliavos už komunalinių atliekų surinkimą iš atliekų turėtojų ir atliekų tvarkymą mokestines nepriemokas rinkliavos administratoriui VšĮ „Gargždų švara“, iš viso 92 805,63 Eur, beviltiškomis (pridedama).

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA J. Ruškys

PARENGĖ K. Lūžaitė

SUDERINTA:

|  |  |  |  |
| --- | --- | --- | --- |
|  | I. Gailiuvienė | J. Ruškys |  |
| V. Jasas | A. Jansonienė | A. Balnionienė |  |
| G. Bajorinienė | R. Bakaitienė | B. Markauskas |  |

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2021-06-07**

**DĖL TARYBOS SPRENDIMO „DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ MOKESTINIŲ NEPRIEMOKŲ PRIPAŽINIMO BEVILTIŠKOMIS IR JŲ NURAŠYMO“ PROJEKTO**

**1. Parengto sprendimo projekto tikslai, uždaviniai (ko sprendimo projektu norima pasiekti):**

Sprendimo projektu siekiama mokestines nepriemokas, kurių neįmanoma išieškoti dėl suėjusio skolos išieškojimo senaties termino, pripažinti beviltiškomis, kad būtų galima jas nurašyti iš vietinės rinkliavos už komunalinių atliekų surinkimą iš atliekų turėtojų ir atliekų tvarkymą apskaitos.

**2. Projekto rengimo priežastys. Kuo vadovaujantis parengtas sprendimo projektas**:

Sprendimo projektas parengtas vadovaujantis šio aiškinamojo rašto 3 punkte nurodytais teisės aktais ir VšĮ „Gargždų švara“ 2021 m. birželio 3 d. raštu „Dėl vietinės rinkliavos skolų pripažinimo beviltiškomis“, kuriame informuojama apie susidariusias mokestines nepriemokas per laikotarpį nuo 2012 m. rugpjūčio 1 d. iki 2016 m. gruodžio 31 d. ir prašoma jas pripažinti beviltiškomis suėjus skolos išieškojimo senaties terminui (pridedama).

**3. Kaip šiuo metu yra teisiškai reglamentuojami projekte aptariami klausimai:**

Klaipėdos rajono savivaldybės tarybos 2017 m. gruodžio 21 d. sprendimu Nr. T11-402 (2021 m. sausio 28 d. Nr. T11-27 redakcija) patvirtintų Klaipėdos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų (toliau Nuostatai) 61 punkte numatyta, kad komunalinių atliekų tvarkymo sistemos administratorius gali kreiptis į Savivaldybės administraciją dėl beviltiškų skolų pripažinimo. Nuostatų 62.4. punkte numatyta, kad beviltiška pripažįstama ta nekilnojamojo turto objekto savininko ar Įgalioto asmens mokestinė nepriemoka, kurios neįmanoma išieškoti suėjus skolos išieškojimo senaties terminui. Skolos išieškojimo senaties terminas nustatytas pagal Lietuvos Respublikos mokesčių administravimo įstatymo 68 straipsnio 1 dalies reikalavimus. Nuostatų 63 punkte numatyta, kad Nekilnojamojo turto objekto savininko ar Įgalioto asmens mokestinės nepriemokos, pripažįstamos beviltiškomis ir nurašomos, kai Savivaldybės taryba priima sprendimą, kuriuo šios Lėšos pripažįstamos beviltiškomis.

**4. Kokių teigiamų rezultatų yra laukiama:**

Pripažinus vietinės rinkliavos už komunalinių atliekų surinkimą iš atliekų turėtojų ir atliekų tvarkymą mokestinę nepriemoką beviltiška, sumažėtų mokestinė nepriemoka apskaitoje.

**5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių**:

Nenumatoma.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą**:

 Nėra.

**7. Projekto rengimo metu gauti specialistų vertinimai ir išvados. Ekonominiai apskaičiavimai**:

Neigiamų vertinimų negauta.

**8. Sprendimo įgyvendinimui reikalingos lėšos:**

Nereikalingos.

**9. Kiti, autoriaus nuomone, reikalingi pagrindimai ir paaiškinimai**:

Komunalinių atliekų tvarkymo sistemos administratoriaus VšĮ „Gargždų švara“ papildomai pateikti paaiškinimai:

 per laikotarpį nuo 2012 m. rugpjūčio 1 d. iki 2016 m. gruodžio 31 d. priskaityta vietinės rinkliavos 6 625 048,01 Eur. Per 2020 m. atlikus vietinės rinkliavos už komunalinių atliekų tvarkymą skolų inventorizaciją nustatyta, kad už laikotarpį nuo 2012 m. rugpjūčio 1 d. iki 2016 m. gruodžio 31d. 1169 vietinės rinkliavos mokėtojų vietinės rinkliavos už komunalinių atliekų surinkimą iš atliekų turėtojų ir atliekų tvarkymą mokestinės nepriemokos suma – 92.805,63 Eur. Tai sudaro 1,4 proc. nuo priskaitytos vietinės rinkliavos už skolos laikotarpį:

 1. 20 772,38 Eur vietinės rinkliavos skolos susidarė dėl vietinės rinkliavos už nekilnojamojo turto objektus, kurių savininkai mirę, nėra šių objektų paveldėtojų ir jais niekas nesinaudoja. Dėl šių objektų palikimo perėmimo valstybei išsiųsti raštai VĮ Turto bankui.

 2. 27 097,28 Eur vietinės rinkliavos skolos susidarė dėl nekilnojamojo turto objektų, kurie atlikus patikras vietoje, nenaudojami, tačiau objekto savininkai dėl tam tikrų priežasčių (deklaravę išvykimą iš Lietuvos ir kt.) nepateikė dokumentų dėl atleidimo nuo vietinės rinkliavos.

 3. 15 682,27 Eur vietinės rinkliavos skola susidarė dėl teismo nepriteistos vietinės rinkliavos (dėl suėjusio senaties termino, įrodymų trūkumo ir kt.).

 4. 22 747,58 Eur vietinės rinkliavos skola susidarė už nekilnojamojo turto objektus, kurie registruoti Registrų centre, tačiau atlikus patikras vietoje buvo nustatyta, kad objektai fiziškai sunaikinti ir jų faktiškai nėra. Iš šių objektų atliekos surenkamos nebuvo, VšĮ „Gargždų švara“ nuostolių nepatyrė.

 5. 6 506,12 Eur vietinės rinkliavos skolos susidarė dėl nekilnojamojo turto objektų, kurie parduoti ir pardavėjai nesumokėjo likusios vietinės rinkliavos skolos. Šių skolų išieškojimas buvo vykdomas neteismine tvarka (perduoti išieškoti skolos išieškojimo tarnyboms). Teismine tvarka šių skolų išieškojimas nebuvo vykdomas atsižvelgiant į ekonomiškumo, proporcingumo principus, nes vietinės rinkliavos mokėtojo skolos dydis nesiekė skolos išieškojimo išlaidų.

 Viso nurašytina vietinės rinkliavos už komunalinių atliekų surinkimą iš atliekų turėtojų ir atliekų tvarkymą mokestinė nepriemoka 92 805,63 Eur, kuri patvirtinta 2020 m. VšĮ „Gargždų švara“ veiklos ataskaitoje.

PRIDEDAMA: 2021 m. birželio 3 d. VšĮ „Gargždų švara“ raštas „Dėl vietinės rinkliavos skolų pripažinimo beviltiškomis“, 38 lapai.

Žemės ūkio ir aplinkosaugos skyriaus vyriausioji specialistė Kristina Lūžaitė